Da har vi kommet hjem etter et fantastisk opphold i en flott og moderne bolig! Vi ankom Formentera 1 sent om kvelden, og ble møtt av en skinnende ren ferieleilighet, mat og drikke i kjøleskapet, og frukt og vin på kjøkkenbenken! Vi kunne ikke vært mer fornøyde og vil mer enn gjerne komme tilbake ved en senere anledning! Det var både vaskemaskin og oppvaskmaskin der, tørkestativ, rikelig med håndklær og sengeklær, og ellers alt du kan tenke deg av kjøkkenutstyr. Vi spurte før ankomst om det var mulig å låne en elektrisk vifte, den stod i stua når vi kom. Vi fikk også to til etter hvert, slik at vi kunne ha en på hvert soverom. Det var en liten terrasse på fremsiden av huset, og en større på baksiden med bord, stoler og en stor parasoll som var grei å ha når solen var på det varmeste. Det var også en liten dusj i hagen så en kunne kjøle seg ned ved behov. Beliggenheten var perfekt, i et rolig område og bare 3-4 minutt å gå til butikker, restauranter og en fantastisk strand. Verten kom på døren første dag og spurte om det var noe mer vi trengte, eller om det var noe vi lurte på. Vi opplevde en fantastisk service, og vil anbefale dem og boligen på det varmeste!
Mvh Jeanette